Այս ձևով` Ստեփան-Նորա առանցքին շուրջ հավաքական ամբողջ կյանք մըն է, որ կվերստեղծվի, հուշերու մեջ ապրող անցյալ դեպքերով և անոնց շարունակությունը կազմող ներկա պատահարներով: Դեմքերեն շատերն ալ նույնն են, անցյալի իրենց կյանքը կշարունակեն ներկայի մեջ, կամ անցյալի դեմքերուն հետ ունեցած իրենց ընտանեկան, բարեկամական կամ այլ ձևի կապերով հին կյանքի նոր շարունակությունը կներկայացնեն: